Diari Oficial de la Generalitat Valenciana


Sumari del DOGV 6570, del 21-07-2011 (2011/7933)

Notificació de la sentència dictada en el procediment judicial número 1009/2009.
--------------------------------------------------------------------------------

### Dades del document

Número de DOGV
:   6570

Data del DOGV
:   21-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7933


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment judicial número 1009/2009. [2011/7933]  
Familiar guarda i custòdia fill menor no matrimoni C-001009/2009-D  
Demandant: José Antonio Ros Vicente.  
Procuradora: Francisca Orts Mogica.  
Demandada: Gema María Botella Sempere.  
Procurador: -  
Edicte de la secretària judicial Loreto Medina Aranda del Jutjat de Primera Instància número 6 d'Elx.  
En aquest procediment de mesures de fills extramatrimonials número 1009/09-D, seguit a instàncies de José Antonio Ros Vicente, contra Gema María Botella Sempere, s'ha dictat la sentència número 427/2011, de data 25 de maig de 2011, que té la dispositiva que, literalment, és com segueix:  
«Dispositiva  
Estime parcialment la demanda presentada per la procuradora Francisca Orts Mogica, en nom i representació de José Antonio Ros Vicente, contra Gema María Botella Sempere, i per això:  
1. S'aproven les mesures definitives següents:  
1.1. La pàtria potestat sobre Z.R.B., l'exercirà totalment el seu pare, José Antonio Ros Vicente.  
1.2. S'atorga a José Antonio Ros Vicente el règim de convivència amb la seua filla menor.  
1.3. No s'estableix cap règim de relacions del progenitor no convivent, Gema María Botella Sempere, amb la seua filla menor.  
1.4. Gema María Botella Sempere haurà de pagar, des de la data de presentació de la demanda i amb caràcter mensual, en concepte de despeses ordinàries d'atenció a la seua filla Z. R. B. la quantitat de 150 euros, que haurà d'ingressar en el compte que designe el pare, per endavant i dins dels cinc primers dies de cada mes.  
L'import anterior haurà d'actualitzar-se anualment d'acord amb les variacions que experimente l'índex de preus de consum que publica l'Institut Nacional d'Estadística o organisme que el substituïsca en un futur, produint-se la dita actualització de manera automàtica, sense necessitat de requeriment previ, i considerant, com a data inicial per a l'actualització, el mes i l'any en què es fixa, i com a data final, el mateix mes de l'any en què s'actualitza, permetent aquest càlcul l'opció «vol actualitzar una renda?» de la pàgina web de l'Institut Nacional d'Estadística.   
L'impagament de la contribució a les despeses d'atenció podrà constituir un delicte de abandó de família, previst en l'article 227 del Codi Penal i castigat amb pena de presó o multa.   
Ambdós progenitors han de pagar la meitat de les despeses extraordinàries de la seua filla.   
2. No condemne a costes cap de les parts.   
Contra aquesta sentència, que no és ferma, es pot interposar un recurs d'apel·lació davant de la Secció Novena de l'Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que s'haurà de preparar, si és el cas, davant d'aquest mateix Jutjat dins del termini dels cinc dies següents a la notificació (art. 455 i 457 LEC).  
L'admissió del recurs requerirà, quan es prepare aquest, que s'haja consignat quantitat de 50 euros en el compte de dipòsits i consignacions d'aquest Jutjat (compte de Banesto número 0706 0000 20 1009 09). També pot realitzar-se la consignació mitjançant una transferència al número de compte 0030 3035 70 5081842586; caldrà indicar en la casella de selecció d'observacions el número 0706 0000 02 1009 09. Són eximits de la constitució del dipòsit per a recórrer aquells qui tinguen reconegut el dret d'assistència jurídica gratuïta (disposició addicional 15a de la Llei Orgànica 6/1985, d'1 de juliol, del Poder Judicial).  
  
Aquesta és la meua sentència, que pronuncie, mane i firme».  
  
Elx, 28 de juny de 2011.- La secretària judicial: Loreto Medina Aranda.